钦定古今图书集成/理学汇编/经籍典/第185卷 > 汉董仲舒春秋繁露二 > 《符瑞》
## 钦定古今图书集成/理学汇编/经籍典/第185卷 > 汉董仲舒春秋繁露二 > 《符瑞》

有非力之所能致而自致者，“西狩获麟”，“受命之符”是
也。然后托乎《春秋》，正不正之间，而明改制之义；一统
乎天子，而加忧于天下之忧也。除务天下所欲，而以
上通五帝，下极三王，以通百王之道，而随天之终始；
博得失之效，而攻命象之为极理，以尽情性之宜，则
天容遂以百官同望异路，一之者在主，率之者在相。